***KORAK VIŠE ZA POSAO U STRUCI***

**Drugi radni dan**

Profesori Dadić i Đurić danas su obilazili radionice gdje rade naši automehatroničari.

Matej Mirković radi kod majstora Špendića. Gospodin Špendić je porijeklom iz Zagreba, a već oko 25 godina živi i radi u Frankfurtu. Bavi se autolimarijom, a u nedostatku posla automehanikom, servisima, gumama. Zadovoljan je našim Matejom.

Tomislav Valić radi u nedaleko Mirkovića, u radionici g. Diehlmanna. Vlasnik je Nijemac, a majstor je „naš čovjek“ od Imotskog. Radionica je opremljena alatom i opremom za dijagnostiku, automehaniku, balansiranje i vulkanizaciju.

Domagoj Delić i Mihael Sekulić su kod g. Marka Anušića. Razgovarali smo s vlasnikom g. Anušićem, porijeklom je iz Podvinja, a u Njemačku je došao prije 40-tak godina. Radionica je novija, prostrana, dobro opremljena, sa skladištenjem zimskih/ljetnih guma, u kojoj radi 10-ak majstora i naučnika. Naši dečki su marljivi, imaju i dosta posla, fali im još iskustva na novojim autima. Zato ovdje imaju što naučiti.

Instalateri i elektromehaničari su radili na sličnim poslovima kao i prethodni dan, a o njima ćemo nešto više u sljedećem izvješću.

U Frankfurtu, 29.10.2013.

Ivan Dadić

Antun Đurić